
ถึง  สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมวัฒนธรรม กระทรวงวัฒนธรรม โดยคณะกรรมการบูรณาการเพื่อกำหนด แนวทางการจัดงานประเพณีสงกรานต์ พุทธศักราช ๒๕๖9 มีภารกิจในการส่งเสริมการจัดกิจกรรมประเพณีสงกรานต์ พุทธศักราช ๒๕๖9 เพื่อส่งเสริมและรักษาคุณค่าสาระของวัฒนธรรมไทย เสริมสร้างการมีส่วนร่วมจากหน่วยงานต่าง ๆ ให้มีส่วนร่วมในการขับเคลื่อนและร่วมกันธำรงรักษามรดกวัฒนธรรมอันดีงาม รณรงค์
ให้คนไทยตระหนักถึงคุณค่าและความสำคัญของประเพณีสงกรานต์ อันนำไปสู่การร่วมมือกันอนุรักษ์ สืบสานวัฒนธรรมประเพณีสงกรานต์ตามแบบแผนอันดีงามของไทย เพื่อสร้างการรับรู้และความเข้าใจที่ถูกต้องให้แก่ชาวต่างชาติ อีกทั้งประเพณีสงกรานต์ยังแสดงถึงอัตลักษณ์ความเป็นไทยในแต่ละภูมิภาคได้อย่างชัดเจน สะท้อนถึงทุนทางวัฒนธรรมอันมีค่า ที่เกิดจากการสร้างสรรค์ของชาวไทยจากอดีตถึงปัจจุบัน ซึ่งสามารถ
นำมาส่งเสริมเพื่อยกระดับมูลค่าทางเศรษฐกิจของประเทศได้ ประกอบกับที่ประชุมคณะกรรมการบูรณาการเพื่อกำหนดแนวทางการจัดงานประเพณีสงกรานต์ พุทธศักราช ๒๕๖9 ขอความร่วมมือทุกหน่วยงานสำรวจข้อมูลแผนการจัดกิจกรรมประเพณีสงกรานต์ พุทธศักราช 2569 ของหน่วยงาน พร้อมทั้งแจ้งให้ฝ่ายเลขานุการทราบ เพื่อจัดทำเป็นแผนการจัดกิจกรรมเพื่อส่งเสริมและรักษาประเพณีสงกรานต์ ประจำปีพุทธศักราช 2569 
ของหน่วยงานบูรณาการต่อไป
กรมส่งเสริมการปกครองท้องถิ่นพิจารณาแล้ว เพื่อเป็นการส่งเสริมให้องค์กรปกครองส่วนท้องถิ่นจัดกิจกรรมประเพณีสงกรานต์ พุทธศักราช 2569 อันนำไปสู่การร่วมมือกันอนุรักษ์และสืบสานวัฒนธรรมประเพณีสงกรานต์ตามแบบแผนอันดีงามของไทย แสดงถึงอัตลักษณ์ความเป็นไทยในแต่ละภูมิภาคได้อย่างชัดเจน สะท้อนถึงทุนทางวัฒนธรรมอันมีค่า ซึ่งสามารถนำมาส่งเสริมเพื่อยกระดับมูลค่าทางเศรษฐกิจในระดับชุมชนโดยเน้นความหลากหลายทางอัตลักษณ์ของประเพณีสงกรานต์ในแต่ละพื้นที่ ในการนี้ จึงขอความร่วมมือสำนักงานส่งเสริมการปกครองท้องถิ่นจังหวัด แจ้งองค์กรปกครองส่วนท้องถิ่นรายงานข้อมูลแผนการจัดกิจกรรมประเพณีสงกรานต์ พุทธศักราช 2569 ขององค์กรปกครองส่วนท้องถิ่น (ที่ดำเนินการจัดกิจกรรม) ผ่านระบบ Google Form ได้ที่ลิงก์ https://forms.gle/RmwB8tZXLRYCUcqz6 ภายในวันที่ 20 มีนาคม 2569 
เพื่อนำเสนอไปยังกรมส่งเสริมวัฒนธรรม กระทรวงวัฒนธรรมต่อไป รายละเอียดปรากฏตาม OR Code ท้ายหนังสือฉบับนี้



กรมส่งเสริมการปกครองท้องถิ่น
31   6    มีนาคม  2569

กองส่งเสริมและพัฒนาการจัดการศึกษาท้องถิ่น
[image: ]กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น
โทร. ๐ ๒241 ๙000 ต่อ 5337 
ไปรษณีย์อิเล็กทรอนิกส์ saraban@dla.go.th 
ผู้ประสานงาน	ว่าที่ ร.ต.ไอยศูรย์ บุญมงคลโชค โทร. 08 9925 2876

